METODE I STRATEGIJE / KOOPERATIVNO UČENJE

##### **ROTIRAJUĆI PREGLED**

* Niz od 6 do 8 pitanja napiše se na brojem označenim listovima papira i zalijepe po prostoriji.
* Grupama od tri ili četiri učenika dodijeli se jedno pitanje. Njihov zadatak je da dođu do papira na kojem je napisano to pitanje, četiri-pet minuta razgovaraju o njemu i zapišu odgovore na listu.
* Na znak nastavnika, sve grupe se zarotiraju do novog lista, pročitaju pitanje i zapisani odgovor, pa dodaju svoje komentare na taj list.
* Nastavnik zamoli da se grupe pomaknu dalje - ponavljajući proces sve dok se grupe ne vrate do svojih početnih listova.

Važno je odabrati otvoreno pitanje, koje omogućava mnoštvo odgovora, ili ideja. Slična aktivnost može se uraditi tako što učenici sjede za stolovima a papir se rotira od grupe do grupe. Napomenite da nije važno koliko će ko napisati (uvijek dajte više vremena prvoj grupi), nego da zajednički osmisle što više odgovora i ideja.